《泛湖》
明代·练子宁

雾捲黄沙浪蹴天，衣冠同载泛湖船。香炉倒影凌银阙，瀑布无声落紫烟。

秪可吟诗招五老，那堪接武厕群贤。袖中亦有凌云赋，愿借长风到日边。

作者简介：（?—1402）明江西新淦人，名安，以字行。洪武十八年进士。授修撰，历迁工部侍郎。建文时，与方孝孺并见信用，改吏部左侍郎，寻拜御史大夫。燕王起兵，李景隆北征屡败，子宁请诛之，不听，因大哭求死。燕王即位，缚子宁至，语不屈，被磔死，并遭灭族之祸。有《金川玉屑集》。